CELEX: 62014CN0367
Language: mt
Date: 2014-07-25 00:00:00
Title: Kawża C-367/14: Rikors ippreżentat fil-25 ta’ Lulju 2014 – Il-Kummissjoni Ewropea vs Ir-Repubblika Taljana

10.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 395/21
            
         
      Rikors ippreżentat fil-25 ta’ Lulju 2014 – Il-Kummissjoni Ewropea vs Ir-Repubblika Taljana
      (Kawża C-367/14)
      (2014/C 395/27)
      Lingwa tal-kawża: it-Taljan
      
         Partijiet
      
      
         Rikorrenti: Il-Kummissjoni Ewropea (rappreżentanti: G. Conte, D. Grespan u B. Stromsky, aġenti)
      
         Konvenuta: Ir-Repubblika Taljana
      
         Talbiet
      
      Il-Kummissjoni titlob li l-Qorti tal-Ġustizzja jogħġobha:
      
                  —
               
               
                  tiddikjara li r-Repubblika Taljana, billi ma adottatx il-miżuri kollha neċessarji biex tikkonforma ruħha mas-sentenza tal-Qorti tal-Ġustizzja tas-6 ta’ Ottubru 2011 fil-Kawża C-302/09, dwar l-irkupru mingħand il-benefiċjarji ta’ għajnuna ddikjarata illegali u inkompatibbli mas-suq komuni skont id-Deċiżjoni tal-Kummissjoni 2000/394/KE, tal-25 ta’ Novembru 1999, dwar il-miżuri ta’ għajnuna favur impriżi li jinsabu fit-territorju ta’ Venezia u ta’ Chioggia (1), naqset milli twettaq l-obbligi tagħha taħt din id-deċiżjoni u taħt l-Artikolu 260 TFUE;
               
            
                  —
               
               
                  tordna lir-Repubblika Taljana tħallas lill-Kummissjoni somma f’daqqa li l-ammont tagħha jirriżulta mill-multiplikazzjoni ta’ ammont ta’ kuljum li jammonta għal EUR 24 578,4 bin-numru ta’ jiem ta’ persistenza tal-ksur mill-jum ta’ deċiżjoni tas-sentenza fil-Kawża C-302/09 sad-data li fiha tingħata s-sentenza ta’ din il-kawża;
               
            
                  —
               
               
                  tordna lir-Repubblika Taljana tħallas lill-Kummissjoni penalità fuq bażi ta’ sitt xhur, iffissata mill-Kummissjoni mis-sitt xhur wara d-data tas-sentenza mogħtija f’din il-kawża billi tiġi mmultiplikata l-penalità ta’ kuljum ta’ EUR 187 264 għal kull jum bi 182,50 u bil-perċentwal ta’ għajnuna li għad trid tiġi rkuprata fl-aħħar tas-sitt xhur marbuta mal-ammont ta’ għajnuna li għad trid tiġi rkuprata sal-mument li fih il-Qorti tal-Ġustizzja tiddeċiedi s-sentenza tagħha f’din il-kawża;
               
            
                  —
               
               
                  tikkundanna lir-Repubblika Taljana għall-ispejjeż.
               
            
         Motivi u argumenti prinċipali
      
      Ir-Repubblika Taljana ma adottatx il-miżuri kollha neċessarji għall-irkupru tal-għajnuna ddikjarata illegali u inkompatibbli mid-deċiżjonijiet, kif mitlub mis-sentenza mogħtija fil-Kawża C-302/09, inkwantu, kważi tliet snin wara s-sentenza dikjaratorja,(għall-inqas) EUR 33 032 000 għad iridu jiġu rkuprati mingħand 99 benefiċjarju, jiġifieri kważi 70 % tal-ammont li għandu jiġi rkuprat.
      Fil-fatt, minkejja l-introduzzjoni, wara s-sentenza dikjaratorja, ta’ miżuri regolatorji addizzjonali, parti kbira tal-għajnuna għad trid tiġi rkuprata u l-ebda progress sinjifikattiv ma ġie rreġistrat f’dan ir-rigward.
      Konsegwentement, għandu jiġi kkonstatat li r-Repubblika Taljana ma implementatx is-sentenza dikjaratorja ta’ ksur.
      
         (1)  Deċiżjoni tal-Kummissjoni 2000/394/KE, tal-25 ta’ Novembru 1999, dwar il-miżuri ta’ għajnuna favur impriżi li jinsabu fit-territorju ta’ Venezia u ta’ Chioggia previsti mill-Liġijiet Nru 30/1997 u Nru 206/1995, li jistabbilixxu tnaqqis fl-imposti soċjali [innotifikata taħt in-Nruo C(1999) 4268] (Test b’rilevanza għaż-ŻEE) (ĠU L 50, p. 50).